בפרק הבכורה של העונה השביעית, "השושבין", לילי מתעמתת עם רובין על רגשותיה כלפי ברני, וממליצה לה לספר לו. היא עומדת לעשות זאת כשברני מושך אותה לרחבת הריקודים בחתונה. כל המתח שיש ביניהם נשבר כאשר ברני מקבל שיחה מנורה. ברני לא בטוח מה לומר לנורה ומבקש את עזרתה של רובין; רובין אומרת לברני את כל המילים שהתכוונה לומר לו ובהן הוא משתמש כדי לשכנע את נורה לפגוש אותו שוב. ב"משבר הטילים של סטינסון" רובין תקפה אישה שמתכוונת להרוס את מערכת היחסים של ברני עם נורה ונשלחת לטיפול שאליו חויבה ללכת בידי בית המשפט ושמו של המטפל הוא קווין (קאל פן). הם מתחילים לצאת זמן קצר לאחר מכן. היחסים ביניהם נעמדים למבחן כאשר רובין בוגדת בו עם ברני, והיא מחליטה להיפרד מקווין. היא משנה את דעתה כאשר קווין אומר לה כמה הוא דואג לה, והם נשארים יחד. לאחר שקווין מציע לה נישואין, רובין חושבת שהיא מוכנה להתמסד, אך בסופו של דבר הוא מחזיר את ההצעה שלו כשהיא אומרת שהיא לא מסוגלת ולא מוכנה להביא ילדים לעולם.
בעונה השביעית, רובין מגלה שהיא לא מסוגלת להביא ילדים לעולם. אף על פי שתמיד האמינה שהיא לא רוצה להביא ילדים לעולם, היא הרוסה מהידיעה שאין לה עוד אפשרות. היא משקרת לחבורה על הסיבה שהיא בדיכאון ואומרת שהיא בדיוק גילתה שהיא לא יכולה להיות קופצת במוט בנבחרת האולימפית של קנדה. עם זאת, טד מרגיש שמשהו יותר רציני קורה, ומפתיע אותה בכך שהוא תולה קישוטים לחג המולד בדירתה ומנחם אותה בזמן שהיא בוכה.
בפרק "פיקניק במשחק", רובין מופקדת על הספירה לאחור בראש השנה בתחנת החדשות שלה. המארח, סנדי ריברס (אלכסיס דניסוף), משתכר בשידור חי בתוכנית ורובין נאלצת להחליף אותו. רגע לפני חצות היא אומרת, "כשהשעון מראה חצות, כולנו זוכים להתחלה חדשה, ואני לא יודעת מה איתכם, אבל לי היא בהחלט לא תזיק." בסוף העונה, נחשף שהיא תהיה הכלה בחתונה של ברני.
רגשותיה הרומנטיים כלפי ברני צצים מחדש בעונה השמינית כשהוא מתחיל לצאת עם פטריס (אלן ד. ויליאמס), עמיתה לעבודה עבורה יש לה שנאה לא הגיונית. כשברני מודיע שהוא הולך להציע לפטריס, רובין שבורת לב. עם זאת, ב"הדף האחרון: חלק 2" ברני חושף כי חיזורו עם פטריס היה תחבולה שנועדה להחזיר את רובין; לאחר מכן הוא מציע ורובין מסכימה.
העונה האחרונה של הסדרה מתארת את 56 השעות שלפני חתונתה עם ברני. ביום חתונתה היא מקבלת רגליים קרות כאשר היא מגלה שטד עשה מאמצים רבים כדי למצוא תליון שקברה שנים קודם לכן; היא לוקחת את זה כ"סימן מהיקום" שהיא צריכה להיות עם טד. מפני שהוא רוצה שהיא תהיה מאושרת, טד אומר לה שהוא כבר לא אוהב אותה בדרך זו. היא עוברת עם החתונה לאחר שברני נשבע תמיד להיות כנה איתה.
בסיום הסדרה, "לעולמים: חלק 1", מתגלה שרובין וברני התגרשו לאחר שלוש שנים כיוון שלוח הנסיעות שלה מונע מהם לבלות זמן ביחד. רובין עוזבת את הקבוצה לאחר שהבינה שהיא לא יכולה לסבול להיות בסביבתו של ברני, שחידש את אורח חייו שבמהלכו הוא רודף נשים, או של טד, שעכשיו נשוי באושר לטרייסי מק'ונל (כריסטין מיליאוטי). היא והחבורה מתפרקים ומתרחקים לאורך השנים שלאחר מכן, אבל היא שם במהלך החתונה של טד וטרייסי. בחתונה, היא משלימה עם ברני, שלאחרונה נולדה לו בת והיא שמחה לראות שהאבהות הפכה אותו לאדם טוב יותר.
בשנת 2030, רובין היא מגישת חדשות מצליחה בטלוויזיה והיא מתגוררת עם כלביה בניו יורק. הסצנה האחרונה של הסדרה מראה את רובין מביטה מחוץ לחלונה כדי לראות את טד, שהוא כיום אלמן ורוצה איתה הזדמנות נוספת, בזמן שהוא מושיט את קרן היער הכחולה מהדייט הראשון שלהם. היא מחייכת אליו עם דמעות בעיניה.
במדיות אחרות.
השיר של רובין ספרקלס, "בואו נלך לקניון" נכלל במשחק הווידאו "Just Dance 3".
Baby on Baby
Baby on Baby הוא אלבום הבכורה של הראפר האמריקאי דה-בייבי. האלבום יצא לאור ב-1 במרץ 2019, על ידי חברות התקליטים SCMG ואינטרסקופ רקורדס. מתוך האלבום יצאו שני סינגלים.
הפרעת פלמחים
הפרעת פלמחים (נקראת גם: גלישת פלמחים) היא תופעה גאומורפולוגית המתאפיינת באי סדירות בטופוגרפיית קרקעית הים התיכון בקצה המדף היבשתי הנובעת כנראה מגלישת קרקע. הפרעת פלמחים נמצאת בתחום המים הכלכלים של ישראל כאשר ראש הגלישה ממוקם מול חופי פלמחים כעשרים קילומטר מהחוף. האתר מארח נקודה חמה במגוון הביולוגי, בית גידול לגנים של אלמוגי עומק, בתווך בין 450 ל-800 מטרים מתחת לפני הים ובהם מין אלמוגים אנדמי למקום. סוגי אלמוגים אלו חיים במים קרים וה"הפרעה" היא האזור החם ביותר בו חיים אלמוגים מעין אלה והמקום היחידי בדרום מזרח הים התיכון בו הם מצויים.
באזורים היותר עמוקים (1,000–1,200 מטרים) בהפרעת פלמחים ישנם נביעות גז המשמשות מקור אנרגיה לחיידקים כימוסינתטיים המהווים בסיס למערכת אקולוגית של בעלי חיים ואורגניזמים הניזונים מן החיידקים או מקיימים איתם סימביוזה.
היווצרות וגאולוגיה.
הפרעת פלמחים היא תוצאה של גלישת קרקע עצומת ממדים, במדרון היבשת, בשטח של 1,000 קמ"ר (50 ק"מ אורך על 20 ק"מ רוחב) ובעובי ממוצע של 1,000 מטרים. הגלישה נוצרה כתוצאה של עומס של משקע שהצטבר על גבי שיכבה עבה של מלח, שנוצרה באירוע המסיני כאשר המלח משמש כחומר סיכה. ייתכן שבעבוע של גז תחת שכבת המשקע תרם גם כן להגברת חוסר היציבות של שכבת המשקע. כתוצאה מהגלשה נוצרה מגרעת ברוחב של כעשרה קילומטרים במדף היבשת והערמות של מסה, הבולטת בתחתית הגלישה.
החי בהפרעת פלמחים.
בשנים 2010–2011 נערך סקר לאורך חופי ישראל על ידי ספינת המחקר "נאוטילוס", בשיתוף חוקרי בית הספר למדעי הים של אוניברסיטת חיפה. הסקר נעשה תוך שימוש בצוללת רובוטית בליתי מאוישת. בסקר התגלו לראשונה מערכות החיים הייחודיות באזור הפרעת פלמחים. נתגלו אלמוגי עומק, בניהם אלמוג שחור מסוג אנטיפתריה (Antipatharia) ואלמוגי במבוק מסוג איסדידיה (Isididae).
בעומק של 1,000–1,100 מטרים, בסמוך לנביעות גז (מכונות גם נביעות קרות) נמצאו תולעי צינור, קיפודי ים ורכיכות.
המאבק המשפטי סביב חיפושי הנפט והגז בהפרעת פלמחים.
בשנת 2018 ערך משרד האנרגיה מכרז להענקת זיכיונות לחיפושי נפט וגז בים התיכון בשטיחי המים הכלכליים של ישראל. אזורי החיפוש חולקו למספר מקבצים, אזור הפרעת פלמחים הוכלל במקבץ D. ביולי 2019 המליצה מועצת הנפט להעניק את הזיכיון במקבץ D לחברת חיפושי הנפט והגז אנרג'יאן.
בשנת 2020 עתרה החברה להגנת הטבע לבית המשפט הגבוה לצדק בדרישה לבחון מחדש את הענקת הזיכיון במקבץ D. בעתירה טענה החברה כי האתר כולל אזורים שהוכרו על ידי משרד האנרגיה "כאזורים בעלי רגישות סביבתית הגבוהה ביותר". למרות זאת, כך נטען, המשרד לא יידע את מועצת הנפט על כך, לפני שהמליצה על מתן הזיכיון במקבץ D. ולכן לא הוגדרו כל הגבלות ברישיון החיפוש, שמטרתן להגן על בתי הגידול הייחודיים באתר. המשרד טען בתגובה שקיימות הגבלות ברישיון החיפוש המבטיחות שלא ייפגעו בתי הגידול הרגישים. כן נטען שמועצת הנפט קיבלה את כל המידע הרלוונטי לפני ההחלטה על הקצאת רישיונות חיפוש במקבץ D, וכי טענת החברה להגנת הטבע בעתירתה מתייחסת להחלטה הלא-נכונה של מועצת הנפט (העתירה התייחסה להחלטה על זהות הזוכה במקום להחלטה על עצם הקצאת השטח). בדיון בעתירה ביום 23.2.2021 הודיעה החברה להגנת הטבע שהיא חוזרת בה מהעתירה. לבסוף, באביב 2022, לאחר שארגון "המשימה הכחולה" הכיר בהפרעת פלמחים כ"נקודה של תקווה" צפוי המשרד להגנת הסביבה להכריז עליה כעל "אזור ימי מוגן" - וזו הפעם הראשונה שבה יוכרז על שטח מסוג זה במים הכלכליים של ישראל.
Kirk (בעברית: קירק) הוא אלבום האולפן השני של הראפר האמריקאי דה-בייבי. האלבום יצא לאור ב-27 בספטמבר 2019, על ידי חברות התקליטים אינטרסקופ רקורדס ו-SCMG. מתוך האלבום יצאו שלושה סינגלים.
הגביע הרוסי בכדורגל 2020/2021
הגביע הרוסי בכדורגל 2020/2021 הוא טורניר כדורגל, הנערך בשיטת הדחה, החל משלב 1/256 גמר. הקבוצה שמנצחת בגמר הטורניר מקבלת את הזכות לשחק בליגה האירופית בעונת 2021/2022 (משלב הבתים) ולהתמודד גם נגד אלופת רוסיה 2020/2021 במשחק הסופרקאפ הרוסי.
בניגוד לתחרויות הקודמות בגביע, הטורניר עבר שינויים משמעותיים, כאשר הקבוצות המשתתפות במפעלים האירופיים מתחילות את השתתפותן בגביע כבר משלב שמינית הגמר, בעוד שאר קבוצות ליגת העל הרוסית בכדורגל מתחילות להשתתף משלב 16 האחרונות. בנוסף שונה פורמט ההשתתפות של קבוצות מליגת הכדורגל הלאומית ומליגת הכדורגל המקצוענית, כאשר שלב 16 האחרונות מורכב משלב בתים ובו עשרה בתים בני 3 קבוצות שמשתתפות בו רק קבוצות מקצועניות ללא קבוצות מליגת הכדורגל החובבנית. זוכת הגביע מתמודדת בעונת 2021/2022 בליגה האירופית, החל משלב הבתים.
נותנת החסות – חברת ההימורים Betcity.
שלבים מוקדמים.
השלבים המוקדמים הכוללים את 128 האחרונות ייערכו החל מ-5 באוגוסט 2020; שלב 64 האחרונות יחל ב-14 באוגוסט ושלב 32 האחרונות יחל ב-26 באוגוסט; שלב הבתים ייערך מ-16 בספטמבר עד 22 באוקטובר; שלבי ההכרעה, החל משמינית הגמר, ייצאו לדרך ב-21 בפברואר 2021.
1/256.
טורניר הגביע יצא לדרך ב-5 באוגוסט 2020 כאשר ההגרלה על השלבים המוקדמים נערכה במשרדי התאחדות הכדורגל הרוסית ב-29 ביולי 2020.
64 האחרונות.
קבוצות הליגה המקצוענית והלאומית מתמודדות ביניהן על הזכות להעפיל לשלב הבא, 20 הקבוצות הטובות מעפילות לשלב הבא.
שלב בתים עליון (16 ו-32 אחרונות).